OzLabs/hebrew-wiki-articles huggingface dataset:
מיקרו פרונטאנד

מיקרו פרונטאנד (באנגלית: Microfrontend או Module Federation) הוא ארכיטקטורה לפיתוח צד לקוח ביישום רשת שבו ניתן לבנות אפליקציה בודדת עם בניות תוכנה (builds) נפרדות.<ref></ref> זה מקביל לגישה של מיקרו שירותים, אבל עבור יישומי דף יחיד בצד הלקוח שנכתבו ב-JavaScript.<ref></ref> זהו פתרון לפירוק וניתוב עבור יישומי צד לקוח מרובים.<ref></ref>

הארכיטקטורה נועדה לפתור את הבעיות הבאות:
* התנגשויות בין צוותים שונים שעובדים על אותה אפליקציית צד לקוח
* תהליכי CI/CD ארוכים
* תוכנה מונוליתית גדולה עם הרבה תלויות הופכת להיות קשה לשינוי

בעיות שהארכיטקטורה מייצרת:
* שיתוף מידע בין פרונט אנדים שונים הופך להיות יותר מורכב
* חוסר אחידות בעיצוב
* שכפול קוד שמשמש פרונטאנדים שונים, הן בכתיבה והן בטעינה לדפדפן

בין החברות שמשתמשות במיקרו פרונטאנד היא איקאה.<ref></ref>

עבור Webpack מושג זה מכונה פדרציית מודולים (Module Federation).<ref></ref>

==קישורים חיצוניים==
* [https://micro-frontends.org/ micro-frontends.org] - אתר המוקדש לנושא
* רן בר-זיק, [https://internet-israel.com/פיתוח-אינטרנט/בניית-אתרי-אינטרנט-למפתחים/מיקרו-פרונטאנד/ מיקרו פרונטאנד], בבלוג "אינטרנט ישראל"
* גיל פינק, [https://www.geektime.co.il/web-components-gil-fink-code-lecture/ למה אני עדיין מהמר על Web Components? (וגם אתם צריכים להתחיל לחשוב להשתמש בהם)], באתר גיקטיים
* עידן יצחקי, [https://codcodile.co.il/angular-microfrontend-module-federation-tutorial-part-1/ Angular Microfrontend Module Federation Tutorial – Part 1], באתר קודקודייל
* [https://www.osimhistoria.com/software/osim-tochna-38 כותבים קוד בסקייל עם Microfrontends], בפודקאסט עושים היסטוריה

==הערות שוליים==

קטגוריה:שירותי אינטרנט
קטגוריה:תבניות עיצוב
המנדט (סדרת טלוויזיה)

המנדט – הימים בהם שלטו הבריטים בארץ ישראל היא מיני-סדרה היסטורית-דוקומנטרית המשודרת בתאגיד השידור הישראלי. הסדרה מגוללת את שורשי הסכסוך הישראלי-פלסטיני בתקופת המנדט הבריטי על ארץ ישראל.

הסדרה מבוססת על קטעי ארכיון שלא שודרו (בעיקר חומרי גלם מהסדרה עמוד האש), על פרוטוקולים סודיים של ועדת פיל, ועל ראיונות עם היסטוריונים ישראלים, ערבים ובריטים.

הסדרה נפתחת במילים: 

קריין הסדרה הוא השחקן אוהד קנולר.

== פרקי הסדרה ==
{| class="wikitable"
!מספר הפרק
!שם הפרק
!תאריך שידור מקורי
|-
|1
|קונפליקט צריך זירה
|27 באוקטובר 2022
|-
|2
|משכנים לאויבים
|3 בנובמבר 2022
|-
|3
|אימפריות נופלות
|10 בנובמבר 2022
|}

== משתתפים ==

* פרופ' מוטי גולני (אוניברסיטת תל אביב) – מומחה מוביל בסדרה
* פרופ' מוסטפא כבהא (האוניברסיטה הפתוחה) – מומחה מוביל בסדרה
* פרופ' אביבה חלמיש (האוניברסיטה הפתוחה)
* פרופ' פני סינאנגולו (אוניברסיטת ווייק פורסט)
* ד"ר סטיבן ווגנר (אוניברסיטת ברונל)
* פרופ' מתיו יוז (אוניברסיטת ברונל)
* פרופ' רונן יצחק (האקדמית גליל מערבי)
* ד"ר ווליד שומלי (אוניברסיטת בית לחם)
* פרופ' אשר ססר (אוניברסיטת תל אביב)
* פרופ' מוסטפא אחמד עבאסי (המכללה האקדמית תל-חי)
* ד"ר אלדד חרובי (ארכיון בית הפלמ"ח)

== קישורים חיצוניים ==
* 

* 

קטגוריה:סדרות טלוויזיה ישראליות
קטגוריה:סדרות טלוויזיה תיעודיות ישראליות
קטגוריה:סדרות טלוויזיה ישראליות שעלו לשידור בשנת 2022
קטגוריה:כאן 11: תוכניות וסדרות
קטגוריה:המנדט הבריטי: היסטוריה
אלטריה (מאכל)

אלטריה (בפורטוגזית: Aletria) הוא קינוח המבוסס על אטריות ורמיצ'לי דקות ונפוץ בפורטוגל<ref></ref>.

הקינוח מורכז מאטריות, חלב, סוכר, לימון שאותם מערבבים יחדיו, מבשלים ומוסיפים קינמון בצורה של ריבועים<ref></ref>.

נהוג להגיש את הקינוח בחג המולד, אך גם כארוחת בוקר או קינוח לארוחה.

הקינוח מוזכר לראשונה במאה התשיעית, כאשר הובא לחצי האי האיברי על ידי המורים, נשאר בפורטוגל והשתלב המטבח המקומי<ref></ref>.

== קישורים חיצוניים ==

* [https://tasteporto.com/portuguese-favorites-aletria-recipe/ מתכון להכנת אלטריה], באתר Tasteporto

== הערות שוליים ==

קטגוריה:המטבח הפורטוגזי
קטגוריה:קינוחים
בית הספר אליאנס טהראן

בית הספר אליאנס טהראן (היום בית ספר אתחאד) הוא בית הספר הראשון בסגנון מערבי שהוקם באיראן. הוא נוסד על ידי ארגון כל ישראל חברים בשנת 1898 בטהראן ופועל עד היום.

== היסטוריה ==
ארגון כל ישראל חברים (כי"ח) הוקם בשנת 1860 בפריז, והוא פעל ופועל רבות למען קידום קהילות יהודיות, בין היתר על ידי הקמת בתי ספר שמטרתם הפצת התרבות הצרפתית בעולם היהודי. במסגרת זאת הוא שיחק תפקיד חשוב בשיפור מצבם של יהודי איראן.

במהלך מסעו לאירופה בשנת 1873, נפגש השאה של איראן, נאסר א-דין שאה קאג'אר, עם אדולף כרמיה, נשיא ארגון כל ישראל חברים באותה העת, אשר הציג בפניו את מצבם הקשה של יהודי איראן. נאסר אלדין שאה קג'אר נענה לבקשתו של אדולף כרמיה לאפשר הקמת בית ספר במסגרת ארגון כל ישראל חברים ואף למתן את השפעת חוקי השריעה על היהודים. תוכנית הקמת בית הספר אושרה גם על ידי ראש ממשלת איראן, מירזה חוסיין ספחסלאר , אך הפרויקט התעכב, בין היתר בשל מחסור בכספים ובמורים, ורק בשנת 1898 הוחלט על הקמת סניפי ארגון כל ישראל חברים בטהראן ובשיראז.

בית הספר היסודי הראשון לבנים של כי"ח נפתח בטהראן בשנת 1898, עשרים וחמש שנים לאחר קבלת האישור על הפרויקט. בשנת הלימודים הראשונה למדו בו 421 בנים מתוך קהילה שמנתה כ-6,000 נפש. לאחר מכן נפתח בית ספר לבנות ושיעורי ערב למבוגרים. שכר הלימוד היה 1,200 פרנקים. שני שלישים מהתלמידים היו פטורים מתשלום שכר לימוד ושישים תלמידים יתומים או עניים קיבלו ארוחות.

בבית הספר למדו גם תלמידים מוסלמים מהמעמד הגבוה. נציג ארגון כל ישראל חברים שהגיע לעיר באותה שנה פנה לשלטונות בבקשה לביטול חובת ענידת הטלאי האדום על ידי היהודים. לבסוף הושגה פשרה, והיהודים הורשו להחליף את הטלאי האדום בסמל כי"ח. כעבור שנה נפתח בית הספר לבנות.

ארגון כל ישראל חברים דגל בחינוך שווה לבנים ולבנות ובחילון החינוך בבתי הספר שבניהולו, תוך שימת דגש מיוחד על לימוד מדעים והכשרה מקצועית. הלימודים התנהלו בצרפתית ותוכן ספרי הלימוד הועתק מספרי לימוד צרפתיים. התלמידים לא למדו פרסית או עברית ולא רכשו ידע בתרבות הפרסית. בשל כך הורים יהודים רבים השמיעו ביקורת חריפה ונמנעו מלשלוח את ילדיהם לבית ספר זה.

בתקופתו של רזא שאה בית הספר הולאם, עבר לפיקוחו של משרד החינוך האיראני ושמו שונה לבית ספר אתחאד. בשנת 1977 פעלו בטהראן 7 בתי ספר של כי"ח ומספר התלמידים היה 1,800.

== ראו גם ==
* בית הספר אליאנס המדאן
* בית הספר אליאנס כרמאנשאה
* בתי ספר אליאנס באיראן
* כל ישראל חברים
* יהדות איראן

==הערות שוליים==

קטגוריה:יהדות איראן ופרס
קטגוריה:בתי ספר של כל ישראל חברים
קטגוריה:טהראן: חינוך
אובוש מולש

אובוש מולש (בפורטוגזית: Ovos Moles) הוא קינוח הממולא בחלמון וסוכר הנפוץ בעיר אביירו, פורטוגל<ref></ref>.

המאפה מורכב מכיסוני חיטה או אורז הממולאים בחלמון וסוכר ולעיתים מצופים בשכבה דקה של שוקולד<ref></ref><ref></ref>.

== היסטוריה ==
אובוש מולש מוזכר לראשונה במאה ה-18, לאחר שנוצר במנזר מוסטריו דה ג'סוס (Mosteiro de Jesus) על ידי נזירים קתולים.

בעקבות פירוקם של המסדרים הדתיים וסגירתם של מנזרים רבים בזמן המהפכה הליברלית, החלו נזירים למכור את הקינוח בבתחנת הרכבת של אביירו על מנת לייצר הכנסות.

בשנת 2008, קיבל הקינוח ציון גאוגרפי מוגן מהנציבות האירופית<ref></ref><ref></ref>.

== קישורים חיצוניים ==

* [https://gimmeyummy.com/ovos-moles-de-aveiro-recipe/ מתכון להכנת אובוש מולש], באתר Gimmeyummy

== הערות שוליים ==

קטגוריה:המטבח הפורטוגזי
קטגוריה:קינוחים
קטגוריה:קינוחי ביצים
אבא בא לגן

אבא בא לגן (באנגלית: Daddy Day Care) הוא סרט קומדיה אמריקאי שיצא לאקרנים בשנת 2003. הסרט בבימויו של סטיב קאר ובכיכובם של אדי מרפי, ג'ף גרלין, סטיב זאן, רג'ינה קינג ואנג'ליקה יוסטון. זהו הסרט השני בשיתוף פעולה של מרפי וקאר לאחר הסרט "דוקטור דוליטל 2" משנת 2001. הסרט מספר על שני אבות אשר מתחילים לנהל מעון-יום לילדים לאחר שפוטרו מעבודותיהם.

הסרט הופץ ב-9 במאי 2003 בארצות הברית על ידי סרטי קולומביה. למרות הביקורות השליליות, הסרט הרוויח 164.4 מיליון דולר עם תקציב של 60 מיליון דולר. בעקבות הצלחת הסרט, יצאו לאור 2 סרטי המשך.

==תקציר העלילה==
העלילה עוקבת אחרי צ'רלי הינטון, אב בשנות הארבעים לחייו שברוח התקופה מאבד את משרתו בחברת היי-טק לאחר פיטורין כואבים. צ'רלי לא מוותר על החלום לעשות קריירה, אבל לאור הקרבה המחודשת שלו לבית מבין את החשיבות שבחיי המשפחה עם אשתו ובנו. בעקבות זאת הוא פותח מעון-יום לילדים המנוהל בידי גברים במצבו. לצדו התגייס חבר טוב בשם פיל ומאוחר יותר גם מרווין והעסק מתחיל לרוץ, רק בשביל לעורר עליו את חרון אפה של בעלת מעון יום ילדים מקומית בשם גברת הארידן, שמנהלת את המעון שלה בצורה מאוד שמרנית, ולא מרוצה מהתחרות החדשה.

==צוות השחקנים==
* אדי מרפי - צ'ארלס "צ'רלי" הינטון
* ג'ף גרלין - פיליפ "פיל" ריירסון
* סטיב זאן - מרווין
* רג'ינה קינג - קימברלי "קים" הינטון
* אנג'ליקה יוסטון - גברת גווינית' הארידן
* קמאני גריפין - בנג'מין "בן" הינטון
* קווין נילון - ברוס
* ג'ונתן כץ - דניאל "דן" קיוביץ
* לייסי שאבר - ג'ניפר "ג'ני"
* מקס בורקהולדר - מקסוול "מקס" ריירסון
* ג'ימי בנט - טוני / פלאש
* לילה ארקירי - קלי
* שיין בומל - קריספין
* אל פנינג - ג'יימי
* פליקס אקילה - דילן
* היילי נואל ג'ונסון - בקה
* ארתור יאנג - ניקי

==הפקה וצילומים==
צילומי הסרט החלו ב-1 באוגוסט 2002 בלוס אנג'לס, קליפורניה.<ref></ref>

הפקת הסרט החלה ב-5 באוגוסט 2002 ונמשכה עד 22 בנובמבר 2002. בדצמבר 2002 נחשפה הכרזה הראשונה של הסרט עם הכיתוב באנגלית יום ה-א' מגיע.<ref></ref>

==קישורים חיצוניים==

==הערות שוליים==

קטגוריה:סרטי קומדיה אמריקאיים
קטגוריה:סרטי קולומביה
קטגוריה:סרטי 2003
קטגוריה:לוס אנג'לס בקולנוע
בלה יעקבי

ד"ר בלה יעקבי (בהונגרית: Jacobi Béla; פנצלצ'ה, 13 בינואר 1873 – בודפשט, 18 באוקטובר 1936)<ref></ref> היה עורך דין, סופר מומחה משפטי, יועץ ממשלתי ראשי. אחיו יוז'ף יעקבי היה רופא פנימי וגיסו היה ברנאט מונקאצ'י.

== ביוגרפיה ==
בלה יעקבי נולד במשפחה יהודית כבנם של יעקב יעקבי (1840–1903)<ref>[https://adtplus.arcanum.hu/hu/view/MagyarPolgarKolozsvar_1903-4/?query=%22Jacobi%20Jakab%22&pg=411&layout=s Jacobi Jakab elhunyt] (1903. november 26.) Magyar Polgár, 26. évfolyam, 265. szám, 6. oldal</ref> בעל אדמות ושל ז'ופיה מזאי. הוא השלים את לימודיו התיכוניים בקולג' הרפורמי בקולוז'וואר, ואת לימודי המשפטים שלו בחלקם בקולוז'וואר ובחלקם באוניברסיטת בודפשט (שמה היום אוניברסיטת אטווש לוראנד). ב-1897 קיבל רישיון עורך דין. לאחר קבלת הרישיון פתח משרד עורכי דין בבודפשט, שם הייתה לו פרקטיקה קבועה במשפט אזרחי.
* מתחילת שנות ה-1900 היה חבר בוועדת הבחינות המאוחדת לשופטים ולעורכי דין, ובתפקידו זה בחן בעל פה למעלה מ-1,000 משפטנים לקבלת רישיון עורך דין.
* הוא היה נשיא משותף של ברית לשכות עורכי הדין הארצית בהונגריה
* חבר ועד בלשכת עורכי הדין במשך שתי קדנציות.
* הוא מילא תפקיד פעיל בחייו של הקהילה היהודית של פשט, שם היה האחראי הרשמי על תפעול ופעילות מערכת החינוך היהודי
* ונשיא בית המשפט של הקהילה היהודית ברובע 6 (בית משפט של הקונגרס היהודי)

כמעט 200 מאמרים משפטיים מקצועיים שלו פורסמו בכתבי עת המשפטיים. בסיורי הלימודים שלו עבר בכל רחבי אירופה, ובמהלך חייו רכש גם את ידיעת השפות: גרמנית, אנגלית ורומנית (בנוסף להונגרית, שפת אמו, כמובן). בשנת 1913, לבקשת והמלצת לשכת עורכי הדין, הוענק לו תואר "חבר מועצת המלך" כהוקרה על הישגיו וכישוריו בתחום עריכת הדין והמשפטים.

בקיץ 1930, בהמלצת ראש ממשלת הונגריה, קיבל מעוצר ממלכת הונגריה, האדמירל מיקלוש הורטי את התואר "יועץ ממשלתי ראשי".<ref></ref>

יעקבי הובא למנוחות בבית הקברות היהודי ברקושקרסטור.

== משפחתו ==
אשתו הייתה יוזפה בוכוולד (1878–1959), בתם של יצרן רהיטי הברזל והמתכת שאנדור בוכוולד ושל יוהנה רייכסמן, לה נישא ב-30 ביוני 1898 בבודפשט.<ref></ref>

ילדיהם:
* מגדולנה יעקבי (1899–1979). בעלה אלפרד גרגיי (1877–1959) היה מנהל מפעל.<ref></ref>
* לילי יעקבי (1903–1978). בעלה, פאל איגנץ פרנצי היה סוחר, ממנו התגרשה.<ref></ref>
* ז'ופיה קלרה יעקבי (1908–1998). בעלה אימרה אילש הגדוש (1901–1945) היה פקיד בשגרירות.<ref></ref>
* ד"ר אריסטיד יעקבי (1911–1943)<ref></ref> היה עורך דין. אשתו הייתה ורוניקה אצל (1916–2014). <ref></ref>

== לקריאה נוספת ==
* לקסיקון יהודי הונגרי. 1929. עורך פטר אויווארי. [http://mek.oszk.hu/04000/04093/html/0412.html גישה מקוונת]
* A magyar feltámadás lexikona. Szerk. Szentmiklóssy Géza. Budapest, 1930. 704. o. (לקסיקון התחייה ההונגרית. עורך גזה סנטמיקלושי. בודפשט, 1930. עמ' 704. [https://adtplus.arcanum.hu/hu/view/Lexikon_MagyarFeltamadasLexikona/?query=%22Jacobi%20Béla%22&pg=661&layout=s גישה מקוונת])
== קישורים חיצוניים ==
* [https://www.ancestry.com/genealogy/records/béla-jacobi-24-1bblz0y בלה יעקבי באתר] Béla Jacobi 1873-1936 - Ancestry®
* [https://www.geni.com/people/Béla-Jacobi-Esq/6000000000482208918 בלה יעקבי באתר] GENi
== הערות שוליים ==

קטגוריה:עורכי דין יהודים הונגרים
קטגוריה:פעילים יהודים
קטגוריה:בוגרי אוניברסיטת אטווש לוראנד בודפשט
קטגוריה:הונגרים שנולדו ב-1873
קטגוריה:הונגרים שנפטרו ב-1936
בעיית אריזה בדליים

במדעי המחשב, בעיית אריזה בדליים (bin packing) היא בעיית אופטימיזציה חשובה, בה יש לארוז חפצים במספר מינימלי של דליים. הבעיה היא NP-קשה.

==הגדרה==
נתונים <math>n</math> חפצים, לכל אחד מהם נפח: <math>a_1,...,a_n</math>. בנוסף נתונים מספר לא מוגבל של דליים, שכל אחד מהם בנפח <math>C</math> ומתקיים <math>C \ge a_i</math> לכל i (אחרת אי אפשר לארוז אותם בשום דרך). יש לארוז את החפצים במספר מינימלי של דליים, כך שבכל דלי הנפח הכולל של החפצים לא יעלה על נפח הדלי. באופן פורמלי, יש לחלק את המספרים <math>a_1,...,a_n</math> למספר מינימלי של קבוצות זרות, שסכום כל קבוצה לא יעלה על <math>C</math>.

== סיבוכיות ==
הבעיה היא NP-קשה, והצגתה כבעיית הכרעה: "האם ניתן לארוז בפחות מ-k דליים?" היא NP-שלמה. הבעיה היא גם NP קשה חזקה, כלומר גם קבלת הקלט בכתיב אונארי היא NP קשה (בניגוד לבעיית תרמיל הגב למשל).

יתרה מכך, בהנחה ש-P שונה מ-NP, אין גם אלגוריתם קירוב ביחס יותר טוב מ 1.5. ניתן לראות זאת על ידי רדוקציה מבעיית החלוקה: בהינתן וקטור <math>a_1,...,a_n</math>, נקח <math>C=\frac{\sum a_i}{2}</math> ואז בעיית האריזה בדליים תתן פתרון עם שני דליים אם ורק אם בעיית החלוקה פתירה, אחרת 3 דליים ומעלה.

==אלגוריתמים==
===תכנון ליניארי בשלמים===
ניתן לפתור את הבעיה באמצעות תכנון ליניארי בשלמים. המשתנים הם <math>x_{ij}</math> שמציין "הפריט ה-i נכנס לדלי ה-j" וכן <math>y_j</math> שמציין "הדלי ה-j נמצא בשימוש" (צריך רק n משתנים כאלה, כי תמיד אפשר לפתור ב-n דליים - להכניס כל פריט לדלי אחר).

כעת המשוואות הן:
:<math>\sum x_{ij}a_i \le y_j C</math>
לכל j, וכן
:<math>\sum_j x_{ij} = 1</math>
לכל i (הפריט נכנס לבדיוק דלי 1) ובנוסף אילוצים שכופים על כל המשתנים להיות בינאריים.
פונקציית המטרה היא למזער את <math>\sum_j y_j</math>.

===אלגוריתם חמדן===
אלגוריתם חמדן לבעיה יהיה: לעבור על הפריטים אחד אחד, ובכל פעם לנסות להכניס אותו לאחד הדליים הקיימים. אם לא מצליחים, לפתוח דלי חדש ולשים רק אותו. מימוש האלגוריתם מושפע מהסדר בו עוברים על הפריטים, ומהסדר בו עוברים על הדליים כשמנסים למצוא דלי פנוי.

== הערות שוליים ==

קטגוריה:בעיות NP-קשות
קטגוריה:בעיות NP-שלמות
אנטרטיינמנט מוניטורינג אפריקה

אנטרטיינמנט מוניטורינג אפריקה (באנגלית: Entertainment Monitoring Africa; לשעבר מדיהגייד סאות' אפריקה; Mediaguide South Africa) הוא ארגון האחראי על פרסום מצעדי המוזיקה בדרום אפריקה.<ref name="site"></ref> החברה מספקת מצעד מוזיקה של עשרת הגדולים ושל 100 הגדולים (כאשר 100 הגדולים ניתנת בתשלום).<ref name="site" /> מצעדי המוזיקה מתבססים על נתונים שמתקבלים מ-48 תחנות רדיו ו-8 ערוצי טלוויזיה.<ref name="site" />

השיר הראשון שהופיע במקום הראשון במצעד המוזיקה היה "Blurred Lines" של רובין ת'יק, ופארל ויליאמס.<ref name="Blurred Lines"></ref>

בשנת 2014, במאמר שנכתב בעיתון City Press נכתב כי: "[מצעדים אלו] נמצאים בסטנדרט של תעשיית המוזיקה בכל מה שקשור למעקב אחר שירים המושמעים ברדיו".<ref name="City Press"></ref>

== היסטוריה ==
הארגון הוקם ב-1993 ביוהנסבורג, דרום אפריקה.<ref></ref>

רשות התקשורת העצמאית של דרום אפריקה הוסיפה תקנה לתחנות רדיו ציבוריות בדרום אפריקה, שעליהם להשמיע לפחות 40% מוזיקה דרום אפריקאית, בעוד שלתחנות רדיו מסחריות בדרום אפריקה מחויבים ב-25%.<ref name="City Press" /> בדוח מסוף 2013, אנטרטיינמנט מוניטורינג אפריקה פרסמה כי כל תחנות הרדיו הדרום אפריקאיות השמיעו ביחד רק 28 מוזיקה דרום אפריקאית באותה שנה.<ref></ref> דוח זה התבסס על טבלת ההשמעות השנתית שפורסמה לאותה שנה, שבה רק 28 מתוך 100 השירים המובילים של השנה היו של אמנים מקומיים. השיר במיקום הגבוה ביותר של אמן מקומי היה "Khona" של מאפיקיזולו ואורורו , שדורג במקום החמישי עם יותר מ-5,500 פעמים הופעות ברדיו ב-2013. לעומת זאת, השיר המושמע ביותר ברדיו באותה שנה היה "Blurred Lines" של רובין ת'יק, ופארל ויליאמס.<ref name="City Press" />

בשנת 2015, הושק מצעד מוזיקה מקומי באינטרנט לצפייה ציבורית ללא הרשמה. בדומה למצעד המוזיקה הראשי, הטבלה המקומית מספקת את עשרת הגדולים המקומיים.<ref></ref>

== קישורים חיצוניים ==
* 

== הערות שוליים ==

קטגוריה:מצעדי מוזיקה
קטגוריה:דרום אפריקה: תרבות
אגודת חיות הבר של פלסטין

אגודת חיות הבר הפלסטינית (בערבית: جمعية الحياة البرية في فلسطين) הוא ארגון ואגודה פלסטיני ללא מטרות רווח הפועל על מנת לחקור, לחנך ולהגן על חיות הבר ברשות הפלסטינית, ברצועת עזה ובאזור.

מטרותיו של הארגון הן: שימור מינים ובתי גידול מקומיים, מיטור וקידום אזורים בעלי חשיבות לציפורים, חינוך בנושא חיות בר וטבע, השתתפות פעילה ומעורבות של קהילות מקומיות בפעולות שימור, פיתוח בר קיימא ותיירות אקולוגית ועזרה לבעלי חיים וחוות.

== היסטוריה ==
בשנת 1998, קבוצה של 13 אנשים מכל רחבי הגדה המערבית ורצועת עזה החליטו להקים ארגון סביבתי משלהם כראשון מסוגו באזור על מנת להעלות את המודעות הסביבתית במחוזותיהם. הארגון הוקם ב-1999 עם הקמתה הרשמית של אגודת חיות הבר הפלסטינית. מאז תחילת הדרך, האגודה התמקדה בפיתוח יעדים ברורים ואסטרטגיים לגבי תפיסות חינוכיות סביבתיות ושימור הטבע והמגוון הביולוגי.

== שותפיות וארגונים ==
במשך השנים, השיגה אגודת חיות הבר הפלסטינית חברויות במוסדות לאומיים, אזוריים ועולמיים מאז הקמתה, בניהם:

* Birdlife International - 
** 1991 - השתייכות
** 2001 - שותף מיועד
** 2004 - שותף מלא

* אמנת האו"ם למאבק במדבור (UNCCD) - מאז 2001
* החברה האורניתולוגית של המזרח התיכון - מאז 2001
* OISCA - מאז 2001
* פורום לחינוך סביבתי במזרח התיכון (MEEEF) - מאז 2003

* רשת ארגוני הסביבה הערבית (RAED) - מאז 2005

== ראו גם ==

* הרשות לאיכות הסביבה (הרשות הפלסטינית)
* החברה להגנת הטבע
* החברה המלכותית לשימור הטבע

== קישורים חיצוניים ==
*
מצעד שירי הפיליפינים

לוגו מגזין הבילבורד
מצעד שירי הפיליפינים (באנגלית: Philippines Songs) הוא מצעד מוזיקה בפיליפינים, שנערך על ידי בילבורד, מאז 19 בפברואר 2022. מצעד המוזיקה מתבסס על נתוני הזרמות והורדות מוזיקה שנאספים על ידי MRC Data. מצעד המוזיקה, שהוכרז לראשונה ב-14 בפברואר 2022, מתעדכן מדי יום שלישי.<ref></ref>

מצעד שירי הפיליפינים מהווה מצעד המוזיקה של ביבלורד המקומית הראשונה בפיליפינים מאז הפסקת הפיליפינים הוט 100 של בילבורד הפיליפינים, ב-15 בינואר 2018.<ref></ref>

השיר הראשון שהופיע במקום הראשון במצעד היה "Pano" של זאק טבודלו .<ref></ref><ref name=":7"></ref><ref name=":3"></ref>

== קישורים חיצוניים ==
* 

== הערות שוליים ==

קטגוריה:מצעדי הבילבורד
ביירון מאן

ביירון מאן (באנגלית: Byron Mann; נולד ב-13 באוגוסט 1967) הוא שחקן קולנוע וטלוויזיה אמריקאי יליד הונג קונג.

== ראשית חייו והשכלה ==
מאן נולד בהונג קונג הבריטית. הוא דובר אנגלית וקנטונזית.<ref name="scmp" /> מאן למד בבית הספר לבנים "Diocesan",<ref name="scmp"></ref> בנים בהונג קונג, שם היה פעיל בתיאטרון קהילתי כשחקן וגם ככותב. לאחר סיום לימודיו, עבר מאן לקליפורניה.

מאן סיים תואר בפילוסופיה מאוניברסיטת קליפורניה בלוס אנג'לס.<ref name="girl" /> לאחר שסיים את לימודיו ביירון למד בבית הספר למשפטים של אוניברסיטת דרום קליפורניה (USCֹׁׂ) אך יצא לשנת שבתון לאחר השנה הראשונה ללימודיו. הוא שב להונג קונג, ושם קיבל תפקיד בסרט הטלוויזיה "Last Flight Out".<ref name="candi"></ref> הוא חזר ללוס אנג'לס, סיים את לימודי המשפטים ב-USC, עבר את מבחני הלשכה בקליפורניה,<ref name="girl"></ref> והמשיך לשחק במשרה מלאה.

== קריירה ==
ב-1994 החלה קריירת המשחק של מאן. מאן כיכב בסרטים כמו "צדק אדום" ו-"המשחית",<ref></ref> ובסדרת הטלוויזיה מלאך שחור, וגם השתתף בסרטים " אישה חתול " ובסרט הטלוויזיה "בלתי מנוצחת ". הוא שיחק בסרט "סטריט פייטר" בכיכובו של ז'אן-קלוד ואן דאם בסרט המבוסס על המנגה "Crying Freeman".

בשנת 2012, מאן כיכב לצד ראסל קרואו ולוסי לו בסרט "האיש בעל אגרופי הברזל".<ref name="girl" />

בשנת 2015, מאן הופיע בסרט מכונת הכסף, סרט עלילתי בבימויו של אדם מקיי, לצד בראד פיט, כריסטיאן בייל, ראיין גוסלינג וסטיב קארל.<ref name="girl" /> הוא שיחק בתפקיד חוזר בסדרת הטלוויזיה גיהנום על גלגלים של רשת AMC.<ref name="girl" />

בשנת 2018, שיחק מאן בתפקיד חוזר בסדרת הטלוויזיה פחמן משודרג, ששודרה בנטפליקס.<ref></ref>

ביוני 2018, פורסם כי מאן לוהק לתפקיד הרגיל של הדוד שש בסדרת נטפליקס, המתנקשים.<ref></ref>

ב-12 בנובמבר 2021 פורסם כי מאן לוהק לתפקיד חוזר בסדרת הטלוויזיה הרכש החדש.<ref name=":5"></ref>

== חיים אישיים ==
מאן מתעניין בספורט, בעיקר טניס וגולף. הוא שיחק טניס באופן מקצועי, עד לגילאי 16, בהונג קונג. הוא גם מתרגל וושו, והוא מציג את כישוריו במספר סרטים בהם "המשחית" ו-"סטריט פייטר".

מאן שולט באנגלית, קנטונזית ומנדרינית, ודובר קצת תאילנדית לאחר שלמד זאת עבור תפקידו בסרט "זר בגן עדן" משנת 2013.

== פרסים ומועמדויות ==
בשנת 2016, מאן היה מועמד לפרס מייפל הזהב לשחקן הטוב ביותר בסדרת טלוויזיה ששודרה בארצות הברית על תפקידו בסדרה "גיהנום על גלגלים".<ref></ref>

==קישורים חיצוניים==

== הערות שוליים ==

קטגוריה:בוגרי אוניברסיטת קליפורניה בלוס אנג'לס
קטגוריה:ציטוט עם תסריט בשפה זרה (סינית)
קטגוריה:בוגרי אוניברסיטת דרום קליפורניה
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1967
אשת חברה

אשת חברה (באנגלית: Socialite) היא אישה השייכת לאריסטוקרטיה ובעלת הצלחה והשפעה בחברה הגבוהה. אשת חברה נוטה לבלות זמן משמעותי בהשתתפות באירועים חברתיים אופנתיים שונים<ref></ref>.

==מקור השם ==
לפי היומן החברתי של ניו יורק<ref></ref>, ברייטון האדן טבעה את המונח "socialite" ב-1928. זה היה קוד לתושבי ניו יורק שעמדו בשני קריטריונים: עשיר וצבעוני. כל מי שמנהל אורח חיים אקסטרווגנטי ומדהים. שמותיהם לעולם לא היו מופיעים ברשימת השומרים הישנה של "אסטור 400" המפורסמת בתחילת המאה, שהייתה בזמנו רשימת "מי ומי" בחברה הניו יורקית<ref>https://www.chron.com/life/article/The-word-socialite-wasn-t-always-a-bad-word-1585425.php</ref>. ב-1982, באנלוגיה, פורסמה רשימת "פורבס 400" .

== ראו גם ==
* אליטיזם
* קבוצת פנים וקבוצת חוץ
* איט גירל
* תאוריית הזהות החברתית
* המעמד העליון
* יאפי

==קישורים חיצוניים==

== הערות שוליים ==

קטגוריה:קבוצות חברתיות
קטגוריה:תרבות פופולרית
קטגוריה:פסיכולוגיה של האישיות
קטגוריה:שמות חיבה
קטגוריה:דימויים
פאליאניציה

פאליאניציה (באוקראינית: паляниця, [pɐlʲɐˈnɪt͡sʲɐ]) הוא לחם אוקראיני מסורתי, העשוי ברובו מקמח חיטה, ונאפה מעל לאח פתוח. על פני הלחם יש חתך חצי עגול באזור השליש העליון של הכיכר. במהלך הפלישה הרוסית לאוקראינה בשנת 2022, שימשה המילה לזיהוי רוסים באוקראינה.

== אטימולוגיה ==
שם הלחם מגיע מהמילה האוקראינית пали́ти - "לשרוף" או "לעשן".<ref></ref> הסיבה לכך היא שבעת אפיית הלחם, הקרום המורם עלול להישרף. במאה ה-19 השתמשו הרוסים בשמות דומים הסבר אחר לשם מבוסס על ההנחה שמדובר על לחם מסורתי שיוצר על ידי שבט סלאבי מזרחי מימי הביניים המוקדמים שכונה Poliany.

השערה נוספת היא שמקור השם באה מיוונית בהתייחסות לעוגות עגולות שהוצעו לאלים.<ref>"[https://www.perseus.tufts.edu/hopper/text?doc=Perseus:text:1999.04.0057:entry=pelano/s πελανός]", Henry George Liddell, Robert Scott, A Greek-English Lexicon at www.perseus.tufts.edu. Retrieved 2022-03-30.</ref>

== מתכון ==
פאליאניציה מסורתית נאפית מבצק שמרים. ראשית, הכשות בושלה בסיר, ולאחר מכן שפכו אותה לתוך מקטרה, שאליה הוסיפו קמח חיטה מנופה. את הבצק לשו, כיסו והשאירו להתקרר. לבצק שהתקרר הוסיפו שמרים או מחמצת והכניסו לתנור לא מחומם למשך הלילה. בבוקר לשו שוב את הבצק שתפח יחד עם קמח חיטה והוסיפו מים חמימים ומלח. לאחר מכן המשיכו ללוש את הבצק בלילה עד שהוא הפסיק להידבק לידיו של האופה. הבצק חולק לחתיכות, אשר רודדו על השולחן, והלחם שהתקבל הוכנס לתנור על מגש עץ, עליו פוזר קמח או הונח עלה כרוב מאודה. לבסוף, בוצע חתך בלחם כדי לאפשר לו התפחה נוספת בעת האפייה.<ref></ref>

== סמליות ==
בנצרות, מסמל לחם הפאליאניציה, כמו לחם בכלל, אושר, והוא יכול גם לייצג רווחה, חיבה, הכנסת אורחים, ביטחון ואת גוף האלוהים. פאליאניציה יכול להתפרש גם כסמל של השמש.

על פי האמונה הרווחת, אין לאכול חתיכת פאליאניציה אחרי אדם אחר, שכן פעולה זו עלולה לקחת מהם את האושר שלהם. אמונות נוספות נוגעות לחוסר המזל שעלול לנבוע מהשארת חתיכה שלא נאכלה, כמו כן אכילת לחם מאחורי גבו של אדם אחר "תאכל" את כוחו.

== שימוש כמילת שיבולת ==
המילה פאליאניציה משמשת כמבחן שיבולת חשוב בשפה האוקראינית, כדי לזהות אנשים שהשפה האוקראינית זרה להם מבחינה פונטית.

דוברי רוסית מחליפים בדרך כלל את הצליל האוקראיני и (y) ב-і (i), ואת האוקראינית я (ya) ב-а (a),<ref></ref> ובכך נשמעים יותר כמו palianitsa ([pɐlʲɪˈnʲit͡sə]). טעות נפוצה נוספת נובעת מכך שהפונמה המיוצגת על ידי האות ц (ts) ברוסית היא אחרת באוקראינית.

במהלך הפלישה הרוסית לאוקראינה ב-2022, הפכה המילה פאליאניציה לאחת מהמילים בהם השתמשו כדי לזהות חיילים או מרגלים רוסיים.<ref></ref><ref></ref>

==הערות שוליים==

קטגוריה:המטבח האוקראיני
קטגוריה:אוקראינה: סמלים לאומיים
קטגוריה:לחם
ניקולה אילייב

ניקולה אילייב (בבולגרית: Никола Илиев; נולד ב-6 ביוני 2004 ביודלניק שבבולגריה) הוא כדורגלן בולגרי המשחק בעמדת הקשר ההתקפי בקבוצת בוטב פלובדיב ובנבחרת בולגריה.

== קריירת מועדונים ==
אילייב גדל במחלקות הנוער של אריסטון רוסה ובוטב פלובדיב. ב-29 בספטמבר 2019 ערך את הופעת הבכורה שלו בקבוצה הבוגרת של בוטב פלובדיב, בהפסד 1-0 לסלביה סופיה במסגרת ליגת העל הבולגרית. בסך הכל ערך שתי הופעות ליגה במדי המועדון.

ב-9 ביוני 2020 חתם אילייב על חוזה לארבע עונות באינטר מילאנו מהסרייה א'.

== קריירה בינלאומית ==
ב-23 בספטמבר 2022 ערך אילייב את הופעת הבכורה שלו בנבחרת בולגריה, בניצחון 5-1 על נבחרת גיברלטר במסגרת ליגת האומות 2022/2023.

== קישורים חיצוניים ==

== הערות שוליים ==

קטגוריה:כדורגלנים בולגרים
קטגוריה:קשרי כדורגל בולגרים
קטגוריה:כדורגלני בוטב פלובדיב
קטגוריה:כדורגלני אינטר מילאנו
קטגוריה:כדורגלני נבחרת בולגריה
קטגוריה:בולגרים שנולדו ב-2004
קורס (ניווט)

כלים המיועדים לסימון על מפה ימית או אווירית.
קורס של כלי שיט או מטוס הוא כיוון המצפן שבו אמור להיעשות ההיגוי לפי הניווט הנדרש כדי להגיע ליעד.

== קורס, נתיב וכיוון תנועה==
הנתיב שספינה עוברת מעל פני הקרקע נקרא "מסלול קרקע", או "קורס שנעשה טוב". עבור מטוס זה פשוט ה"קורס" שלו. הנתיב המיועד הוא "קורס". עבור ספינות ומטוסים, הקורסים הם בדרך כלל קטעי מעגל גדול בין נקודות ציון. הנווט קובע את כיוון המצפן מהמיקום הנוכחי של כלי השיט אל נקודת הציון הבאה.

מכיוון שזרמי מים או השפעת הרוח עלולים לגרום לכלי שיט להיסחף ממסלולו, נווט קובע את קורס ההיגוי שמפצה על הסחיפה. הגאי או הטייס מכוונים את כלי השיט על כיוון התואם את קורס ההיגוי. אם הסחף נחזה נכון, אזי הנתיב של כלי השיט יתאים למסלול המתוכנן לנקודת הציון הבאה. כיווני הקורס מצוינים במעלות מצפון אמיתי או מגנטי. בתעופה, צפון מבוטא בדרך כלל כ-360°.<ref name="Nolan2010"></ref>

200px
200px

כיוון החרטום ונתיב האנייה (A to B){{ש}}1 – צפון אמיתי.{{ש}}2 – כיוון החרטום שהוא כיוון התנועה.{{ש}}3 – הצפון המגנטי שונה מהצפון האמיתי בווריאציה המגנטית.{{ש}}4 – צפון המצפן שונה מהצפון האמיתי בגלל הווריאציה (6) והדויאציה – השפעה המגנטית של האנייה עצמה(5).{{ש}}5 – הדויאציה – השפעה המגנטית של גוף האנייה עצמה.{{ש}}6 – הווריאציה המגנטית נגרמת משדה המגנטי של כדור הארץ.{{ש}}7 – כיוון המצפן ללא תיקונים עקב הווריאציה ודויאציה.{{ש}}8 – כיוון מגנטי מתוקן עקב השפעת הדויאציה אך ללא תיקון הווריאציה.{{ש}}9, 10 – השפעות זרמי הים ורוחות מהצד הגורמות לנתיב כלי השיט לסטות מכיוון החרטום.

בעבר השתמשו נווטים בכיוונים מילוליים, במקום מעלות מצפן. למשל – "צפון-מזרח" במקום 45° עד אמצע המאה ה-20 כאשר השימוש במעלות הפך נפוץ.<ref></ref>

==ראו גם==
* מפה ימית
* גנ"ק

==קישורים חיצוניים==
*[https://www.faa.gov/regulations_policies/handbooks_manuals/aviation/phak/ ספר הנתב]
*[https://www.faa.gov/regulations_policies/handbooks_manuals/aviation/phak/media/21_phak_glossary.pdf מילון מונחים]

==הערות שוליים==

קטגוריה:מקצועות ימיים
ניקולאס פוזו

ניקולאס פוזו (באנגלית: Nicholas Pozo; נולד ב-19 בינואר 2005 בגיברלטר) הוא כדורגלן גיברלטרי המשחק בעמדת הקשר במחלקתת הנוער של קדיס ובנבחרת גיברלטר.

== קריירת מועדונים ==
פוזו החל לשחק בכדורגל במחלקת הנוער של אתלטיקו סאבאל, ובשנת 2015 הצטרף למחלקת הנוער של קדיס.

== קריירה בינלאומית ==
ב-5 ביוני 2022 ערך פוזו את הופעת הבכורה שלו בנבחרת גיברלטר, בהפסד 2-0 לנבחרת מקדוניה הצפונית במסגרת ליגת האומות 2022/2023.

== קישורים חיצוניים ==

== הערות שוליים ==

קטגוריה:כדורגלנים גיברלטרים
קטגוריה:קשרי כדורגל גיברלטרים
קטגוריה:ילידי 2005
סשה פרקינסון

סשה לואיז פרקינסון (באנגלית: Sacha Louise Parkinson נולדה ב-11 במרץ 1992) היא שחקנית קולנוע וטלוויזיה אנגלייה.

== ביוגרפיה ==
סשה לואיז פרקינסון נולדה ב-11 במרץ 1992 בסלפורד, מנצ'סטר רבתי. היא למדה בבית הספר התיכון "ווקדן".<ref></ref>

ב-22 בפברואר 2018, פרקינסון ספרה שיש לה אנדומטריוזיס.<ref></ref><ref></ref> המצב הוביל לניתוח באפריל 2017 להסרת ציסטות רירית הרחם מהשחלות שלה יחד עם רקמות אנדומטריוזיס אחרות מהאזורים הסובבים אותו.<ref></ref>

== קריירה ==
ב-15 בדצמבר 2008, פורסם כי פרקינסון לוהקה לתפקיד חוזר באופרת הסבון הבריטית "קורוניישן סטריט",<ref></ref> שם היא מגלמת את שאן פאוורס. פרקינסון הופיע לראשונה על המסך ב-26 בינואר 2009, כידידה של הדמות סופי וובסטר, בגילומה של השחקנית ברוק וינסנט. שאן וסופי הפכו מאוחר יותר לזוג הלסבי הראשון של אופרות הסבון באביב 2010. בשל הפופולריות של קו העלילה, ההפקה האריכה את החוזה של פרקינסון עד 2011.<ref></ref> פרקינסון החליטה לעזוב את הסדרה, וצילמה את הסצינות האחרונות שלה ב-18 בנובמבר 2011. סצנות אלו הוקרנו בפרק ב-30 בדצמבר 2011.<ref></ref>

בין השנים 2013–2014 שיחקה בסדרת הטלוויזיה "The Mill". בשנת 2015 החלה לשחק בסדרת הטלוויזיה מר סלפרידג'. היא המשיכה להופיע בעונתה הרביעית של הסדרה בשנת 2016.

בשנת 2018 שיחקה בסרט הקולנוע "Apostasy".

בשנת 2020 שיחקה בעונה התשיעית של סדרת הטלוויזיה רגליים קרות.

בשנת 2022 שיחקה בסרט "אמילי".<ref></ref>

== פילמוגרפיה ==
{| class="wikitable sortable"
!שנה
!כותרת
! class="unsortable" |תפקיד
! class="unsortable" |הערות
|-
|2002
|קורונשיין סטריט
|סלין
|פרק 5329
|-
|2003
|The Illustrated Mum
|טאשה
|סרט טלוויזיה
|-
|2005
|The Royal
|פולי קרונשאנק
|פרק אחד
|-
| rowspan="4" |2007
|Grange Hill
|אנה דנקן
|6 פרקים
|-
|ווטרלו רואד
|ליסה
|פרק אחד
|-
|The Bill
|רוז סטרלינג
|פרק אחד
|-
|Doctors
|Cassie Sawyer
|פרק אחד
|-
| rowspan="3" |2008
|Clay
|מריה
|סרט טלוויזיה
|-
|חסרי בושה
|טרייסי
|פרק אחד
|-
|Survivors
|קייט
|פרק אחד
|-
| rowspan="2" |2009
|Awaydays
|נטשה
| rowspan="2" |סרט טלוויזיה
|-
|A Boy Called Dad
|ליאן
|-
|2009–2011
|קורוניישן סטריט
|שון פאוורס
|תפקיד קבוע, 204 פרקים
|-
|2012
|נפגעים
|לורה בלמי
|פרק אחד
|-
|2013
|The Crash
|קייט הארפר
|סרט טלוויזיה
|-
|2013–2014
|The Mill
|מרים
|פרק אחד
|-
| rowspan="4" |2013
|By Any Means
|קימברלי ברוקס
|פרק אחד
|-
|Fright Night 2: New Blood
|איימי פטרסון
|סרט קולנוע
|-
|Truckers
|סוזי
|פרק אחד
|-
|Homeboys
|ג'נין
|TV film
|-
| rowspan="2" |2014
|יומן השומן
|סטייסי סטרינגפלו
|4 פרקים, עונה 2
|-
|The Driver
|קייטי
|תפקיד ראשי, 3 פרקים
|-
|2015–2016
|מר סלפרידג'
|קוני הוקינס
|תפקיד ראשי (עונות 3–4)
|-
|2017
|Safe House
|דני
|עונה 2
|-
|2018
|Apostasy
|לואיזה
|סרט קולנוע
|-
| rowspan="2" |2020
|רגליים קרות
|לורה
|עונה 9
|-
|Running Naked
|אייבי
|סרט קולנוע
|-
|2021
|The Pebble and the Boy
|ניקי
|סרט קולנוע
|-
|2022
|אמילי
|איליין נוסה
|סרט קולנוע
|}

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה אנגליות
קטגוריה:שחקני קולנוע וטלוויזיה אנגלים
קטגוריה:אנגליות שנולדו ב-1992
קטגוריה:אנגלים שנולדו ב-1992
מזיקין

במיתולוגיה היהודית, מזיקין (מאוית גם כמזיקים) הם שדים בלתי נראים שיכולים ליצור מטרדים קלים או סכנות גדולות יותר. בדרך כלל הכוונה היא לשדים בלתי נראים שאדם יכול להיתקל בהם בחיי היומיום.<ref></ref> שדים או רוחות רעות אינם מופיעים באופן בולט בדת היהודית, במיוחד כאשר עובדי האלילים תופסים אותם כישות בפני עצמם. הם נתפסים דווקא תחת פיקודו של אלוהים ששולח את עונשו דרכם.

== קישורים חיצוניים ==

קטגוריה:יצורים מהמיתולוגיה היהודית
קטגוריה:שדים ביהדות
קטגוריה:דברים שנבראו בערב שבת בין השמשות
משה שיינמן

משה שיינמן (נולד ב-1943) הוא עיתונאי ספורט ישראלי ויושב ראש תא כתבי הספורט באגודת העיתונאים בתל אביב בעל פרס מפעל חיים בספורט (2011).

== ביוגרפיה ==
שיינמן נולד בתל אביב<ref name=":0" />.

בגיל 21 החל בעבודתו ב"ידיעות אחרונות" לסקר את מכבי תל אביב בכדורגל. במקביל סיקר את פעילות ההתאחדות לכדורגל בישראל, את מרכזי הספורט השונים ואת קבוצות הכדורגל האחרות בת"א (הפועל, שמשון ובית"ר).

בנובמבר 2006 מונה לסגן עורך מדור הספורט בידיעות אחרונות.

עם הזמן ערך כתבות ספורט בכדורגל ובכדורסל מהארץ מאסיה ומאירופה וכתבות מיוחדות, כמו על אסון המכביה והריאיון הבלעדי עם אולסי פרי בכלאו בארצות הברית<ref name=":0" />.

במרץ 2017 העיד בחקירת תיק 2000, כמי שמקורב להנהלת העיתון ולממלאי תפקיד בכירים בעיתון.

הוא יו"ר תא כתבי הספורט באגודת העיתונאים בתל אביב<ref name=":0" />.

== מבחר פרסים והוקרה ==
שיינמן נחשב כתב ספורט מוביל וזכה להערכה רבה לאורך השנים, מתוכם:
* 2011 פרס למפעל חיים בספורט מטעם התאחדות הספורט לוותיקים. יחד איתו קיבל את הפרס גם העיתונאי דני דבורין
* נובמבר 2011 אות הוקרה על פועלו מארגון העיתונאים (אילת)
* אות הוקרה מאופ"א במהלך טקס שנערך במונקו.
* אוקטובר 2022 הוקרה מאת מכבי תל אביב בפתיחת המחזור ה-11 בליגת העל במשחקה מול סקציה נס ציונה. שיינמן קבל חולצה ממוסגרת עם הספרה 56, כמספר השנים אותן סיקר את הקבוצה<ref name=":0" />.

== הערות שוליים ==

קטגוריה:סגל חדשות הספורט
קטגוריה:עיתונאי ספורט ישראלים
קטגוריה:ישראלים שנולדו ב-1933
טטהאזה

טטהאזה (בהונגרית: Tataháza) הוא כפר בנפת באצ'אלמאש שבמחוז באץ'-קישקון בדרום מזרח הונגריה. עד ל הייתה בו קהילה יהודית.

כמו יישובים רבים באירופה, גם בטטהאזה אוכלוסיית היישוב נמצאת בירידה. כך, בשנת 1990 חיו בכפר 1,576 תושבים ובשנת 2022 חיו בו רק 1,095 תושבים.

שמו של הכפר טטהאזה הוזכר לראשונה בשנת 1485 בשטר מכר של אחוזה.
== יהודי טטהאזה ==
יהודים חיו בעיירה במאה ה-19 ובמאה ה-20. יהודים מהכפר נרצחו במהלך שואת יהודי הונגריה.

{| class="wikitable"
! שנה
! מספר היהודים בכפר
! כלל האוכלוסייה
|-
|1840
|15
|
|-
|1880
|27
|1,693
|-
|1910
|19
|
|-
|1920
|8
|
|-
|1930
|12
|
|-
|1941
|6
|1,926
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
ביפאנה

ביפאנה (בפורטוגזית: Bifana) הוא כריך פורטוגלי הנפוץ באזור ונדאש נובאש, פורטוגל<ref></ref>.

הכריך מורכב מלחם, חזה עוף או נקניקיות חזיר שבושלו עם שום ויין, חרדל או רוטב חריף<ref></ref><ref></ref>.

נהוג להגיש את הכריך בזמן פסטיבלים שמתקיימים ברחבי פורטוגל<ref></ref>.

== קישורים חיצוניים ==

* [https://thefoodhog.com/bifana-recipe/ מתכון להכנת ביפאנה], באתר Thefoodhog

== הערות שוליים ==

קטגוריה:המטבח הפורטוגזי
קטגוריה:כריכים
גנטיקה דינמית

גנטיקה דינמית עוסקת בחקר וניתוח של התופעות שבהן קומפלקסי חלבון אנזימטיים פיזיולוגיים משנים את ה-DNA, בצורה מתוחכמת יותר או פחות.

חקר מנגנונים כאלה חשוב ראשית מכיוון שהם מקדמים תהליכים חשובים, כמו למשל הרקומבינציה של מערכת החיסון (בקנה מידה אינדיבידואלי) והשחלוף (בקנה מידה אבולוציוני). בנוסף, הם עלולים לפעמים להפוך למזיקים בגלל תפקוד לקוי כלשהו, הגורם להפרעות ניווניות למשל.

דוגמאות אופייניות לנושאי גנטיקה דינמית הן:
*מוטציות דינמיות, מונח שהוצג על ידי רוברט ריצ'רדס (Robert I. Richards) וגרנט ר. סאתרלנד (Grant R. Sutherland) כדי לציין מוטציות הנגרמות על ידי מוטציות אחרות. תופעה זו כרוכה לעיתים קרובות במספר משתנה של רצפים חוזרניים (VNTR), הקשורים באופן הדוק למחלות ניווניות רבות, כמו מחלת trinucleotide repeat disorders.
*גנום דינמי, מונח שהוצג על ידי נינה פדורוף (Nina Fedoroff) ודייוויד בוטשטיין (David Botstein) כדי לציין את הטרנספוזיציה שגילתה ברברה מקלינטוק (Barbara McClintock).
*רקומבינצית V(D)J של מערכת החיסון (התגלה על ידי סוסומו טונגאווה Susumu Tonegawa) והחלפת המחלקה (isotype class switching), מונחים שהוצגו כדי לציין שני סוגים של רקומבינציות של מערכת החיסון, שהם הגורם העיקרי למגוון העצום של הנוגדנים.
*העברת DNA אופקית (שנתגלה על ידי פרדריק גריפית') המעידה על העברת DNA בין שני אורגניזמים.
* שחלוף כרומוזומלי (התגלה על ידי תומאס האנט מורגן Thomas Hunt Morgan) בתיווך היווצרות והתפרקות (באמצעות קומפלקסים אנזימטיים משונים כגון הליקאז) של מבני DNA נדירים עם 4 הליקסים (סלילים) הידועים כ-G-quadruplexes.

== קישורים חיצוניים ==
<div class="mw-content-ltr">
* Richards RI; Sutherland GR (1997). "Dynamic mutation: possible mechanisms and significance in human disease". Trends Biochem. Sci. 22 (11): 432–6. doi:[https://www.cell.com/trends/biochemical-sciences/pdf/S0968-0004(97)01108-0.pdf?_returnURL=https%3A%2F%2Flinkinghub.elsevier.com%2Fretrieve%2Fpii%2FS0968000497011080%3Fshowall%3Dtrue 10.1016/S0968-0004(97)01108-0]. 
* Fonzo, VD; Bersani, E; Aluffi-Pentini, F; Parisi, V (July 2001). "DNA quadruplexes and dynamical genetics". Medical Hypotheses. 57 (1): 103–11. doi:[https://www.sciencedirect.com/science/article/abs/pii/S0306987701912915?via%3Dihub 10.1054/mehy.2001.1291] .
</div>

קטגוריה:גנטיקה
דב נשרי

דב נשרי (אדלר) (כ"א באלול תר"פ/ 1920 - יח בתמוז תשל"ג/ 18 ביולי 1973) היה חבר "ההגנה", קצין בדרגת אל"ם בצה"ל ואיש משרד הביטחון, מנכ"ל "החברה לפיתוח חוף אילת".

== חייו ==
נולד לטוביה אדלר, ועלה לארץ ישראל בנעוריו.
היה נוטר, מדריך ומפקד מחלקה ב ברחובות ופעיל המוסד לעליה ב' באירופה.

במלחמת העצמאות היה מג"ד בחטיבת קרייתי.

בין השנים 1952–1954 היה מפקד אילת, שהייתה שטח שיפוט צבאי. ב-1952 נישא לדליה למדני, ב-1954 עברו בני הזוג לצהלה, ובשנת 1957 נולדה בתה היחידה, ליאת.

במבצע קדש היה קצין קישור של פיקוד המרכז לחטיבה 17 ועמד בראש "ועדת נשרי" שתיחקרה את טבח כפר קאסם מטעם פיקוד המרכז, מספר שעות לאחר סיומו.

היה מנהל מחלקת הגדנ"ע באגף הנוער והנח"ל במשרד הביטחון. בין השאר הקים את תזמורת הגדנ"ע ויצא איתה לסיבובי הופעות בחו"ל. ב-1959 פיקד על משלחת הגדנ"עים, תלמידי כפר גלים, למדינות מערב אפריקה. המשלחת יצאה במסגרת פעילויות שהתקיימו באותה עת לקידום יחסי אפריקה–ישראל, ופעילותה נחשבה כתרומה מוצלחת לתדמית מדינת ישראל.

בשנת 1961 התגרש מדליה למדני. הכיר בכפר הירוק את דרורה חבקין שלימדה שם ונישא לה. בתם שירי נולדה ב-1964 ובנם אריאל ב-1967. התגרשו ב-1970 לאחר שדרורה נפרדה ממנו ועברה לחיות עם דני ליטני.

ב-1969 מונה למנכ"ל "החברה לפיתוח חוף אילת". למרות שרבים הטילו ספק בהיגיון הכלכלי של השקעה נוספת בתיירות באילת, בפעילותו היזמית ומסירותו הרבה הצליח נשרי תוך שלוש שנים להוציא לפועל מיזמי פיתוח רבים. כבר בשנת 1970 סיפר במסיבת עיתונאים בעיר על השקעות הצפויות בזכות מענק ממשלתי לבוני מלונות באילת. ב-1972 הותרה כניסת פועלים ערבים לעיר, ותנופת הפיתוח גברה. ביוני 1973, בעת פתיחת מלון חדש, סיפר לעיתונות על תוכנית הכשרת אזור התיירות החדש שנמצאה בעיצומה באותה עת ועל חשיבות החלטת הממשלה להקים שדה תעופה בינלאומי מחוץ לעיר.

מספר שבועות לאחר מכן נפטר במהלך ניתוח לטיפול באולקוס, בן 53 בלבד במותו. נקבר בבבית העלמין בחולון. מאות הגיעו להלווייתו.

== הערות שוליים ==

קטגוריה:סגני-אלופים בצה"ל
קטגוריה:לוחמי ההגנה
קטגוריה:פעילי המוסד לעליה ב'
קטגוריה:אילת: אישים
קטגוריה:מפקדי גדודים במלחמת העצמאות
קטגוריה:מנכ"לי חברות ממשלתיות בישראל
קטגוריה:אישים הקבורים בבית העלמין הדרום
קטגוריה:ישראלים שנולדו ב-1920
קטגוריה:ישראלים שנפטרו ב-1973
קטגוריה:חיילי חטיבת קרייתי במלחמת העצמאות
CPU-Z

CPU-Z היא תוכנת שירות קטנה המפותחת ומופצת בחינם על ידי CPUID. מטרת התוכנה, המופצת עבור חלונות ועבור אנדרואיד, היא לזהות את רכיבי החומרה המותקנים במחשב (או בסמארטפון), ולספק למשתמש מידע מפורט עליהם.

==יכולות==
CPU-Z מספקת למשתמש מידע על רכיבי החומרה המותקנים במחשב, מידע מפורט בהרבה לעומת הכלים המובנים שמספקת מערכת ההפעלה. בכך, מסייעת התוכנה למשתמש או לטכנאי לזהות רכיבים מסוימים ללא צורך בפירוק מארז המחשב.

בין היתר, מספקת התוכנה מידע על הרכיבים הבאים:
* מעבד - דגם, סוג התושבת, המיקרו-ארכיטקטורה עליה הוא מבוסס, צריכת חשמל מרבית (בוואט), מתח חשמלי, מידע על הרחבות לסט הפקודות שהמעבד מכיר (MMX, SSE, x64 וכו'), מידע על כמות הליבות וה-threads ומהירותם, ומידע על זיכרון המטמון.
* לוח האם - דגם, סוג ערכת השבבים, מידע על דגם ה-BIOS וגרסתו הנוכחית ומידע על אפיקי תקשורת עיקריים כמו PCI Express בהם הלוח תומך.
* זיכרונות RAM - כמות הזיכרון, מהירויות כרטיסי הזיכרון ותזמונים. ניתן לקבל גם מידע על כל כרטיס זיכרון בנפרד.
* כרטיס המסך - פרטי דגם ומיקרו-ארכיטקטורה, תדרי העבודה של הליבה והזכרונות, גודל זיכרון ה-VRAM ורוחב הפס של אפיק הזיכרון.

בנוסף לכך, מספקת התוכנה כלים למדידת ביצועים (Benchmark) למעבד, וכן אפשרויות לשמירה של הדו"ח שמספקת התוכנה כקובץ טקסט או כקובץ HTML על מנת לאפשר שיתוף באינטרנט לשם השוואה.

==ראו גם==

* מונחים בחומרה

* GPU-Z

==קישורים חיצוניים==
* 
* [http://download.cnet.com/CPU-Z/3000-2086_4-10050423.html ביקורת באתר CNET] (דצמבר 2009)
* [http://www.softpedia.com/reviews/windows/Cpu-Z-Review-38137.shtml ביקורת באתר Softpedia] (אוקטובר 2006)
* [http://www.benchmarkhq.ru/cpuz_e.html ביקורת באתר BenchmarkHQ] (2001)

קטגוריה:תוכנה חינמית
קטגוריה:תוכנות מערכת
Beluga

Beluga (בלוגה) הוא יוטיובר אמריקאי המפרסם מערכונים קומיים וסרטונים קצרים, ובערוצי היוטיוב האחרים שלו גם סרטוני ממים וסרטונים בנושא משחקי וידאו.

== הערוץ ותכניו ==
ערוץ היוטיוב Beluga, אשר נקרא על שם דג הבלוגה, נפתח ב-26 בינואר 2017.<ref></ref> הסרטון הראשון בו הועלה בפברואר 2021.<ref>[https://www.youtube.com/watch?v=nRxxSvB8UFA It's Mathematically Unlikely You Will Watch This], Beluga, YouTube</ref>

מרבית הסרטונים בערוץ הם מערכונים אקראיים המתרחשים בפלטפורמה דיסקורד, או סרטונים קצרים אחרים. הדמות המרכזית ברוב הסרטונים היא חתול בשם בלוגה, ומופיעים בהם גם חבריו וקרוביו של בלוגה, בשרתי הדיסקורד. הדמויות מתקשרות אחת עם השנייה בצ'אטים בתוך הפלטפורמה, ולא על ידי שיחות קוליות או פגישה פנים אל פנים. הערוץ כולל גם מגוון סרטוני גיימינג אחרים, של משחקי וידאו כדוגמת מיינקראפט, אשר אינם קשורים לסרטוני המערכונים. בלוגה נוהג להעלות סרטון חדש לערוץ מדי שלושה ימים.

תמונת הפרופיל של הערוץ, וזו השייכת לדמות של בלוגה, נלקחה מתוך מם אינטרנט משנת 2018 בשם "חתול מנומס" (Polite Cat). בתמונה מופיע חתול עם הבעת פנים ישירה אל המצלמה, שתוארה בהמשך כ"מנומסת" עם הפיכתה של התמונה לפופולרית.

נכון לנובמבר 2022, הערוץ מונה מעל ל-9.23 מיליון רשומים. בדצמבר 2021 נודע כי יוטיוב דירגו את הערוץ במקום הרביעי בקטגוריית "יוצרים פורצי דרך" לשנת 2021, במסגרת דירוג הסרטונים והיוצרים השנתי שלה. בנוסף, הערוץ Beluga היה לערוץ היוטיוב הצומח ביותר בהיסטוריה, כאשר הוא צבר מעל ל-7 מיליון מנויים תוך חודשים אחדים בלבד.

== ערוצים אחרים ==
Beluga מחזיק בשני ערוצי יוטיוב נוספים:

הערוץ הראשון הוא Beluga Jr, השייך כביכול לבנו הצעיר של בלוגה, אותו פתח ב-12 בפברואר 2017.<ref></ref> ערוץ זה קשור בתכניו לערוץ Beluga הראשי. הערוץ צבר עד כה כ-472 אלף רשומים.

הערוץ השני הוא Explore Lucid Dreaming, אותו פתח ב-30 בספטמבר 2017.<ref></ref> בערוץ זה בלוגה מפרסם סרטונים בנושא חלימה מודעת (Lucid dreaming), בהם הוא מדריך כיצד להגיע לחלום צלול, על ידי שיטות שונות הקיימות עבור כך. ערוץ זה הוא הראשון בו היוטיובר היה פעיל, על אף שהיה האחרון שנפתח. עם הגידול בפופולריות של הערוץ Beluga, הוא נהיה פחות פעיל בערוץ זה, אך ציין כי הוא עדיין מתכנן להעלות סרטונים. הערוץ צבר עד כה כ-1.08 מיליון רשומים.

על אף שלכאורה Beluga אמור היה להיות ערוץ משני של היוטיובר (כאשר הסרטון הראשון בערוץ זה הועלה רק ב-2021, למרות שנפתח בפועל כבר בתחילת 2017), הוא זכה לפופולריות הרבה ביותר מבין שלושת הערוצים.

לערוץ ישנן ערוצי פרודיה רבים השייכים כביכול לחברים של בלוגה.

== קישורים חיצוניים ==
Beluga

* 

Explore Lucid Dreaming
* 
* 

== הערות שוליים ==

קטגוריה:יוטיוברים אמריקאים
קטגוריה:פעילי אינטרנט אמריקאים
קטגוריה:אמריקאים שנולדו ב-1993
שלדון רוס

שלדון מ. רוס (באנגלית: Sheldon S. Ross) נולד ב 30 באפריל 1943. הוא פרופסור ומחזיק הקתדרה על-שם דניאל ג' אפשטיין בבית הספר להנדסה על-שם אנדרו ויטרבי באוניברסיטת דרום קליפורניה. הוא מחברם של מספר ספרים בתחום ההסתברות<ref></ref>.

== ביוגרפיה ==
רוס קיבל את התואר הראשון שלו במתמטיקה מברוקלין קולג' ב-1963, את התואר השני שלו במתמטיקה מאוניברסיטת Purdue ב-1964 ואת הדוקטורט שלו בסטטיסטיקה מאוניברסיטת סטנפורד ב-1968, תחת ג'רלד ליברמן וסיירוס דרמן. הוא כיהן כפרופסור באוניברסיטת קליפורניה, ברקלי משנת 1976 ועד שהצטרף לבית הספר להנדסה של אוניברסיטת דרום קליפורניה ב-2004. הוא משמש כעורך של מספר כתבי עת, ביניהם הסתברות במדעי ההנדסה והמידע. בשנת 2013 הפך לעמית במכון לחקר ביצועים ומדעי הניהול.

ב-1978 הוא ניסח את מה שנודע כהשערתו של רוס בתורת התורים<ref></ref>, שנפתרה שלוש שנים מאוחר יותר על ידי תומאש רולסקי באוניברסיטת ורוצלב בפולין<ref></ref>.

== פרסומים נבחרים ==

== קישורים חיצוניים ==

==הערות שוליים==

קטגוריה:חוקרי תורת ההסתברות
קטגוריה:סטטיסטיקאים אמריקאים
קטגוריה:סגל אוניברסיטת קליפורניה בברקלי
קטגוריה:בעלי תואר דוקטור מאוניברסיטת סטנפורד
קטגוריה:בוגרי אוניברסיטת פרדו
קטגוריה:בוגרי ברוקלין קולג'
קטגוריה:סגל אוניברסיטת דרום קליפורניה
קטגוריה:אמריקאים שנולדו ב-1943
בית הכנסת בחמדון

בית הכנסת בבחמדון הוא בית כנסת שנבנה בבחמדון (מחוז עאלי, לבנון) בשנת 1922<ref>Parfitt, Tudor, Israel and Ishmael: Studies in Muslim-Jewish relations, Page 89, St. Martin's Press 2000</ref><ref></ref>. זהו אחד מארבעת בתי הכנסת הגדולים בלבנון. המבנה שלו עדיין עומד על כנו, למרות שהמבנה נטוש.

עד מלחמת האזרחים התקיימה בעיירה בחמדון קהילה יהודית קטנה, ובתקופת מלחמת לבנון הראשונה נותרו בה עדיין שלוש משפחות יהודיות. 

בית הכנסת הגדול והמפואר שימש את היהודים שבאו לנפוש בעיירה בימי החגים. 

בית הכנסת נעזב ערב מלחמת האזרחים אך שלד המבנה שלו עודו ניצב במקום.

== ראו גם ==
* ואדי אבו ג'מיל (הרובע היהודי לשעבר בביירות)
* בית הכנסת דיר אל-קמר
* בית הכנסת צידון

==קישורים חיצוניים==
* [https://caerez-balevanon.site123.me/כפרים/כניס-בחמדון סרטונים על בית הכנסת], באתר "כארז בלבנון"
* [https://www.facebook.com/groups/misham/posts/4077114545716876/ תמונות והסבר על בית הכנסת], בדף למורשת יהודי סוריה ולבנון
* [https://caerez-balevanon.site123.me/בתי-הכנסת-1/בית-הכנסת-בכפר-בחמדון תמונת הכניסה לבית הכנסת], באתר "כארז בלבנון"
* [https://caerez-balevanon.site123.me/בתי-הכנסת-1/פנים-בית-הכנסת-בכפר-בחמדון9F תמונת פנים בית הכנסת בכפר בחמדון], באתר "כארז בלבנון"
* 

== הערות שוליים ==

קטגוריה:לבנון: בתי כנסת
קטגוריה:בתי כנסת ספרדיים
קטגוריה:יהדות ביירות
בית הכנסת בעאליי

בית הכנסת בעאליי, הידוע גם בשם בית הכנסת אהל יעקב, הוא בית כנסת שנבנה בעאליי (במחוז עאליי, לבנון) בשנת 1895<ref name="aljaz"></ref><ref name="aleygov"></ref><ref name="zeidan"></ref>.

==היסטוריה ==
התיישבות יהודית בעאליי החלה ב-1860, כאשר היגרו לעיירה יהודים מהקהילה בדיר אל-קמר, עקב המתיחות בין הנוצרים והדרוזים.

לאחר פתיחת מסילת הרכבת ביירות–דמשק באוגוסט 1895, החלו יהודי ביירות לבלות את חופשות הקיץ בהר הלבנון, בין השאר בעאליי.

הנדיב עזרא, בנו של יעקב אנצרות, בנה בשנת 1895 את בית הכנסת לקהילה היהודית, וקרא לו על שם אביו.

ב-27 ביולי 1922 פרסם העיתון היהודי "אל-עלם אל-ישראלי", שבית הכנס נצבע בצבע שמן ובבית הכנסת הותקן לראשונה חשמל.

.ב - 1983 השתלטו סורים על בית הכנסת וחיללו אותו

באוגוסט 1983 בזמן מלחמת לבנון הראשונה הגיעה סיירת של חב"ד ניקתה את בית הכנסת והכשירה מחדש את המקווה שצמוד אליו

==לקריאה נוספת==
* בן-דב, מאיר, "בית-הכנסת בעליי", ספר זאב וילנאי (בעריכת אלי שילר), ירושלים 1984, עמ' 301–303.

== הערות שוליים ==

קטגוריה:לבנון: בתי כנסת
קטגוריה:בתי כנסת ספרדיים
דנזל

יוהאן וואם (Johan Waem; נולד ב-9 בנובמבר 1976), המוכר בשם הבמה דנזל (בצרפתית: Danzel), הוא זמר בלגי שביצע מספר שירים שהפכו ללהיטים.

==ביוגרפיה==
יוהאן וואם נולד בעיר בוורן שבפלנדריה המזרחית, בלגיה. בגיל 15 הוא הקים להקה בה ניגן על גיטרת בס ושר. הוא השתתף בגמר תוכנית טלוויזיה "בלגיאן איידול" בשנת 2003.

בשנת 2003 הוא הוציא תחת שם במה "דנזל" את הסינגל הראשון שלו, "You Are All of That". הוא הגיע למקום ה-69 במצעדי סינגלי ואלבומי הדאנס הבריטיים.

בשנת 2004 דנזל הוציא את הסינגל השני שלו, שהיה רמיקס של שיר שבוצע בשנת 1998 על ידי Black & White Brothers. השיר זכה להצלחה גדולה והגיע למצעד הפזמונים במספר מדינות. בהונגריה הוא הגיע למקום הראשון. היקף המכירות בבלגיה ובצרפת הגיע לרמה של אלבום זהב. בסך הכול נמכרו כ-500 אלף העתקים מהסינגל ברחבי העולם. בישראל השיר הגיע למקום ה-22 במצעד הפזמונים השנתי של 2004.

בשנת 2005 הוא הוציא את השיר שגם הוא היה רמיקס של שיר שהוצא על ידי Black & White Brothers. השיר זכה להצלחה בעיקר בבריטניה בה הגיע למקום השישי במצעדי סינגלי ואלבומי הדאנס הבריטיים. בבלגיה הוא הגיע למקום השני.

בשנת 2006 דנזל הוציא את הסינגל הרביעי שלו, "My Arms Keep Missing You" שהיה קאבר לשירו של ריק אסטלי משנת 1988. השיר הגיע למצעד הפזמונים במספר מדינות באירופה ובבלגיה דורג במקום ה-14.

שירים נוספים שבוצעו על ידי הזמר זכו להצלחה מוגבלת אך הגיעו למצעד הפזמונים בבלגיה.

בנוסף לסינגלים דנזל הוציא אלבום המוזיקה The Name of the Jam בשנת 2004 ואלבום המוזיקה Unlocked בשנת 2008. הם לא זכה להצלחה מסחרית ולא הגיעו למצעדים.

בשנת 2009 דנזל ערך סבב הופעות בפולין.

לאחר הפסקה של מספר שנים, הוא הוציא בקיץ 2022 את הסינגל "Time Marchines".

==קישורים חיצוניים==
* 

* [https://www.youtube.com/results?search_query=danzel שירי דנזל ביוטיוב]

==הערות שוליים==

קטגוריה:זמרים בלגים
קטגוריה:זמרי פופ
קטגוריה:ילידי 1976
סכר תשרין

סכר תשרין (בכורדית: Bendava Tişrîn; בערבית: سد تشرين; מילולית: 'סכר אוקטובר') הוא סכר על נהר הפרת שבסוריה. הסכר נמצא במחוז חלב, והוא ממוקם במרחק כ-90 קילומטרים מזרחית לעיר חלב. אורך הסכר הוא 40 מטרים, והוא בעל 6 טורבינות מים , ומייצר למעלה מ-1.6 מיליארד קילוואט בשעה.<ref></ref> בנייתו נמשכה בין השנים 1991 ל-1999. חפירות שנעשו כתוצאה מבניית הסכר והיווצרות מאגר בצמוד אליו, סיפקו מידע חשוב על התיישבות עתיקה באזור מהתקופה הנאוליתית.

מאגר סכר תשרין ניזון בעיקר מנהר הפרת, אך גם מנהר סאג'ור הזורם מטורקיה לסוריה, מזרחית לפרת.

סכר תשרין הוא האחרון מבין שלושה סכרים שסוריה בנתה על הפרת, יחד עם סכר טבקה וסכר הבעת'. אחת הסיבות המרכזיות להקמתו היא העובדה שסכר טבקה התברר להיות בעל תפוקת כוח נמוכה מהצפוי.<ref name="shapland110"></ref>
== חפירות הצלה באזור מאגר סכר תשרין ==
לקראת השלמת בניית הסכר, נוצר מאגר סכר תשרין מצפון לו, אשר הציף אזור שבו אותרו אתרים ארכאולוגיים רבים. כדי לשמר ולתעד מידע רב ככל האפשר, נערכו באזור זה חפירות ארכאולוגיות עם התקדמות בניית הסכר וטרם ההצפה.<ref></ref> בין האתרים העתיקים ביותר שנחפרו וכעת מוצפים הוא ג'רף אל אחמר, אתר המכיל ממצאים נאוליתיים, שבו פעלה נציגות צרפתית בין 1995 ל-1999. החפירות העלו כי האתר היה מאוכלס בין השנים 9200 ל-8700 לפני הספירה, והממצאים כללו מבני אבן מעוטרים ובבעלי חלוקה פנימית ייחודית, וגולגולת אנושית.<ref></ref> ממצאים אלו נחשבו כה חשובים, עד כדי כך שבשנת 1999 נדחתה הצפה של מאגר סכר תשרין בשבועיים כדי שניתן יהיה לפרק שלושה בתים ולבנות אותם מחדש במוזיאון הסמוך למקום.<ref></ref>

== מלחמת האזרחים בסוריה ==
התקדמות הכוחות הכורדים (בצהוב) בקרבות נגד ארגון דאעש (בשחור) במהלך כיבוש סכר תשרין על ידי המחתרת הכורדית בשנת 2015
ב-26 בנובמבר 2012, כשנה לאחר פרוץ מלחמת האזרחים בסוריה, כבשו כוחות המורדים את הסכר מידי משטר אסד.<ref name="Mroue 21012"></ref> כיבוש הסכר על ידי המורדים ניתק קו אספקה ששימש את משטר אסד, לעיר א-רקה, ואיחד את שטחי המורדים שנכבשו משני צדי נהר הפרת.<ref></ref> בספטמבר 2014, ארגון דאעש כבש את הסכר מידי כוחות המורדים.

בדצמבר 2015, המחתרת הכורדית בסוריה כבשה את הסכר מידי דאעש.<ref name="yahoo"></ref> במסגרת מתקפה מוצלחת זו, שחררו הכורדים עשרות כפרים בקרבת הסכר.<ref name="spoke"></ref> בנוסף, הכורדים הצליחו לראשונה במסגרת המלחמה לחצות את נהר הפרת, והדבר איפשר את התקדמותם מערבה ודרומה. התקדמות זו איפשרה בהמשך את שחרור העיר א-רקה מידי דאעש במהלך 2017 על ידי הכורדים, לאחר שכוחות משטר אסד נכשלו במשימה זו מספר פעמים כאשר ניסו להגיע אל העיר מדרום.

== לקריאה נוספת ==
<div class="mw-content-ltr">
*
*
*
*
*
*
*
*
*
*
</div>

==קישורים חיצוניים==

== הערות שוליים ==

קטגוריה:סוריה: סכרים
קטגוריה:מלחמת האזרחים בסוריה